Zápis č. 10/2013/VI
zo zasadnutia Komisie životného prostredia, výstavby a územného plánovania

Termín konania: 			11.11.2013

Miesto konania:			Obecný úrad v Jaslovských Bohuniciach

Prítomní: podľa prezenčnej listiny:	Božena Krajčovičová - starostka
Ing. Pavol Miklošovič – predseda komisie
					Ing. Milan Fitoš	- člen
					Ing. Ľuboš Bokor	- člen 
Ing. Patrik Viskupič	- člen
Emília Prítrská	- člen
					Ing. Gabriela Nádaská – tajomník
									
Program: 

1.	Prerokovanie návrhu projektu na realizáciu chodníkov a vjazdov na uliciach Záhradná,  Záhumenická a Nová.
2.	Prerokovanie návrhu projektu na spevnené plochy za objektom bývalého obecného úradu
3.	Čerpanie dotácie spoločnosti Reštaurácia Amfik s.r.o., Jaslovské Bohunice
4.	Rôzne

K bodu 1

Obecný úrad zadal spracovať projektovú dokumentáciu na realizáciu chodníkov a vjazdov na uliciach Záhradná, Záhumenická a Nová. V rámci návrhu projektu sú  aj parkovacie miesta situované v zelenom páse medzi existujúcimi komunikáciami a pozemkami rodinných domov.
 
Po preskúmaní návrhu projektu Komisia životného prostredia, výstavby a územného plánovania odporúča:
a)	V rámci projektu chodníkov a vjazdov na  uliciach Záhradná a Záhumenická nevytvárať parkovacie miesta
b)	V rámci projektu chodníkov a vjazdov na ulici Nová vytvoriť rozšírený chodník s možnosťou čiastočného pozdĺžneho státia motorových vozidiel na chodníku. Tento chodník situovať na tú stranu Novej ulice, na ktorej je možnosť vytvorenia väčšieho počtu miest na státie vzhľadom na existujúce vjazdy do domov.  

Hlasovanie: 	za: 		5 (Miklošovič, Fitoš, Bokor, Viskupič, Prítrská)
		proti:		0
		zdržal sa: 	0

K bodu 2

Obecný úrad zadal spracovať projektovú dokumentáciu na realizáciu spevnených plôch za objektom bývalého obecného úradu najmä na vytvorenie priestorov trhoviska a občasné parkovanie. V súčasnosti je plocha nevyužitá 
Po preskúmaní návrhu projektovej dokumentácie Komisia životného prostredia, výstavby a územného plánovania odporúča využiť 2/3 výmery plochy za objektom bývalého obecného úradu ako spevnenú plochu a 1/3 na výsadbu zelene.

Hlasovanie: 	za: 		5 (Miklošovič, Fitoš, Bokor, Viskupič, Prítrská)
		proti:		0
		zdržal sa: 	0 

K bodu 3

Starostka obce Božena Krajčovičová informovala komisiu o skutočnosti, že p. Maroš Ondrišek, ako štatutárny zástupca spoločnosti Reštaurácia Amfik s.r.o. zdemontoval a odviezol prekrytie terasy z objektu amfiteátra, ktorý má prenajatý od obce Jaslovské Bohunice. Na tieto prvky bola nájomcovi pridelená dotácia za účelom zhodnotenia obecného majetku. Časť dotácie bola nájomcom vyčerpaná formou zníženia nájomného.

Na základe uvedených skutočností Komisia životného prostredia, výstavby a územného plánovania odporúča starostke podať na rokovanie obecného zastupiteľstva návrh na zrušenie uznesenia č. VI/398, ktorým bola schválená dotácia spoločnosti Reštaurácia Amfik s.r.o. Jaslovské Bohunice.

Hlasovanie: 	za: 		5 (Miklošovič, Fitoš, Bokor, Viskupič, Prítrská)
		proti:		0
		zdržal sa: 	0 

K bodu 4

Starostka obce Božena Krajčovičová informovala komisiu:
a)	Do konca novembra 2013 budú ukončené práce na rekonštrukcii ČOV a predpokladaný termín kolaudácie je 2.12.2013  
b)	Obecný úrad zadal spracovať dokumentáciu na likvidáciu „olejového hospodárstva“ na sídlisku pri bytovom dome č. 336.
c)	Vzhľadom na skutočnosť, že sa v tomto roku nerealizuje horúcovod v časti obce Panské diely, obec pokračuje v realizácii chodníkov v súlade s pôvodným projektom na realizáciu komunikácii a chodníkov v predmetnej lokalite. Zároveň informovala o požiadavkách vlastníkov domov na realizáciu  vstupov do domov pre peších nie z chodníka ako bolo uvažované v projekte, ale z miestnej komunikácie. Takéto riešenie zmenší plochu zeleného pásu, ktorá je veľmi malá a vyžiada si zvýšené náklady na realizáciu.

Komisia životného prostredia, výstavby a územného plánovania:
a)	Berie na vedomie informáciu starostky obce o stave prác na objektoch ČOV a „olejovom hospodárstve“ pri bytovom dome č. 336.
b)	Odporúča v maximálnej miere dodržať projekt na realizáciu miestnych komunikácií a chodníkov v lokalite Panské diely. 

Hlasovanie: 	za: 		5 (Miklošovič, Fitoš, Bokor, Viskupič, Prítrská)
		proti:		0
		zdržal sa: 	0 

V Jaslovských Bohuniciach,	11.11.2013		Zapísal: Ing. Pavol Miklošovič